Yleishyödyllisyys sosiaalisessa asuntotuotannossa

Asettaminen	
	Ympäristöministeriö on tänään asettanut työryhmän kehittämään asuntoyhteisöiltä edellytetyn yleishyödyllisyyden toimintaperiaatteita ja sosiaalisten vuokra-asuntojen käyttö- ja luovutusrajoituksia.	

Toimikausi	
	22.5.2003 - 31.12.2003  	

Tavoitteet	
	Työryhmän tavoitteena on hallitusohjelman mukaisesti turvata yleishyödyllisyysperiaatteiden mukaan toimivien yhteisöjen edellytykset toimia pitkäjänteisesti ja vakavaraisesti.	

Tehtävä	
	Työryhmän tehtävänä on 

- selvittää ja arvioida asuntoyhteisöjä koskevien yleishyödyllisyyssäännösten toimivuus sekä tarve laajentaa säännökset koskemaan kaikkia sosiaalista asuntotuotantoa ja asuntoja omistavat tahot,

- selvittää ja arvioida sosiaalisia vuokra-asuntoja koskevien käyttö- ja luovutusrajoitusten toimivuus yleishyödyllisyyssäännösten säätämisen jälkeisessä tilanteessa sekä ottaen huomioon toimintaympäristössä ja asuntomarkkinoilla tapahtunut sekä ennakoitavissa oleva kehitys.

Selvitystyön perusteella työryhmä tekee toimenpide-ehdotukset siitä, miten nykyistä lainsäädäntöä tulisi muuttaa ja mihin muihin toimenpiteisiin olisi mahdollisesti tarpeen ryhtyä.	

Organisointi	
		Puheenjohtaja Markku Tahvanainen, kehittämisjohtaja, ympäristöministeriö 	
		Jäsenet:	
		Hannu Hirvonen, hallitusneuvos, ympäristöministeriö 	
		Liisa Linna-Angelvuo, hallitusneuvos, ympäristöministeriö 	
		Tiina Rautio, lainsäädäntöneuvos, ympäristöministeriö 	
		Satu Räsänen, ylitarkastaja, ympäristöministeriö 	
		Maija Rajakylä, hallintojohtaja, Valtion asuntorahasto 	
		Hannu Rossilahti, aravahallintopäällikkö, Valtion asuntorahasto 	
		Harri Biström, luottopäällikkö, Valtiokonttori 	
		Eero Hiltunen, erityisasiantuntija, Suomen Kuntaliitto 	
		Risto Hermunen, varatoimitusjohtaja, VVO-Yhtymä Oyj 	
		Tuula Entelä, sijoitusjohtaja, Sato-Yhtymä Oyj 	
		Timo Heinonen, toiminnanjohtaja, ASRA 	
		Perttu Liukku, toimitusjohtaja, YH-Suomi 	
		Asiantuntija Pertti Nurminen, FM, Suomen Setlementtiliitto 	
		
	Työryhmän sihteereinä toimivat Tiina Rautio ja Satu Räsänen ympäristöministeriöstä sekä ylitarkastaja Markku Aho Valtion asuntorahastosta.

Työryhmä voi kuulla asiantuntijoita.	

Kustannukset ja rahoitus	
	Työryhmän mahdolliset kustannukset maksetaan ympäristöministeriön kehittämis- ja suunnittelurahoista momentilta 35992221.	

	Ministeri	Hannes Manninen	

	
	
	Ylitarkastaja	Jorma Pietiläinen	

LIITTEET	
	Muistio	

JAKELU	
	Työryhmän jäsenet	

TIEDOKSI	
	kansliapäällikkö Sirkka Hautojärvi
erityisavustaja Timo Reina
YM/ARO; HAL
Valtiokonttori
Valtion asuntorahasto